**Cofnodion o gyfarfod o Gyngor Cymuned Llanrug a Chwm y Glo, a gynhaliwyd Nos Fawrth 21ain o Fawrth 2017 yn y Sefydliad Coffa, Llanrug.**

**Presenol: Y Cynghorwyr Goronwy Hughes (Cadeirydd), Avril Jones (Is- gadeirydd), Rhys Parry, Hefin Jones, Cemlyn Jones, Clifford Williams, Richard Robinson, Phil Roberts, Nan Humphreys, Meirwen Lloyd (item 6 ymlaen)**

**Ymddiheuriadau: Y Cynghorwyr Meryl Green, Delyth Tomos, Alan Pritchard**

**Aelodau Ieuenctid: Neb**

**Clerc: Meirion Jones**

1. **Estynnwyd croeso i bawb i’r cyfarfod gan y Cadeirydd.**
2. **Debyniwyd yr ymddiheuriadau fel a nodwyd uchod**
3. **Cadarnhawyd cofnodion mis Chwefror yn gywir ac fe’i arwyddwyd gan y Cadeirydd.**
4. **Materion yn codi o’r cofnodion**

**Dim**

1. **Ceisiadau Cynllunio**
2. **Rhif Cyfeirnod Cais Cynllunio:** C17/0144/23/LL

**Lleoliad y Safle:** Tir tu cefn i 1 Tai Trefor, Ceunant, Llanrug, Caernarfon, Gwynedd, LL55 4RS

**Dyddiad Cofrestru:** 21 Chwefror 2017

**Math o Gais:** Llawn – Cynllunio

**Ward:** **Cwm y Glo**

**Cymuned: Llanrug**

**Bwriad: Codi sied amaethyddol**

**Penderfyniad: Dim Gwrthwynebiad**

1. **Rhif Cyfeirnod Cais Cynllunio:** C17/0187/23/LL

**Lleoliad y Safle:** 4 Minffordd Terrace, Llanrug, Caernarfon, LL55 4PU

**Dyddiad Cofrestru:** 20 Chwefror 2017

**Math o Gais:** Llawn – Cynllunio

**Ward:** Llanrug  
  
**Cymuned:** Llanrug

**Bwriad:** Codi estyniad deulawr cefn

**Penderfyniad: Dim Gwrthwynebiad**

1. **Rhif Cyfeirnod Cais Cynllunio:** C17/0192/23/LL

**Lleoliad y Safle:** tir cyfochrog Parc Isaf, Llanrug, Caernarfon, Gwynedd, LL55 4AR

**Dyddiad Cofrestru:** 23 Chwefror 2017

**Math o Gais:** Llawn – Cynllunio

**Ward:** Llanrug  
  
**Cymuned:** Llanrug

**Bwriad:** Diwygio amod rhif 5 o ganiatâd cynllun i C09A/0361/23/AM er mwyn ail-ddylunio'r fynedfa i'r safle

**Penderfyniad: Dim Gwrthwynebiad i’r cais ond y Clerc i gysylltu a Chyngor Gwynedd i fynegi pryder am ddiffyg palmant o flaen y tai ac fod yr Ysgol Gynradd yn annog plant i feicio i’r Ysgol felly, fod y darn yma yn cael tipyn o ddefnydd ond gyda nifer yn cerdded a byddai mwy o draffig yn cynyddu’r peryglon.**

1. **I gymeradwyo argymhelliad Pwyllgor a sefydlwyd i benderfynu ar dendrau gwaith torri gwair y Fynwent, meysydd chwarae a llwybrau cyhoeddus.**

Adroddwyd fod pwyllgor wedi cyfarfod wythnos diwethaf i benderfynu ar y tendrau ar gyfer torri gwair y Meysydd Chwarae Nant y Glyn a Pwll Moelyn, toriadau ar y llwybrau cyhoeddus a thorri gwair y fynwent. Adroddwyd ymhellach fod tri tendr wedi dod i fewn ac argymhelliad y pwyllgor oedd fel a ganlyn:

Tendr Torri Gwair y Fynwent

Mr Wyn Lewis

Tendr Torri Llwybrau

Huw a Dewi Owen

Tendr Torri gwair meysydd chwarae Nant y Glyn a Phwll Moelyn

Mr Patrick McGuiness

Penderfynwyd: Derbyn yr argymhellion yma a’r Clerc i ysgrifennu atynt yn ei hysbysu o’r penderfyniad

1. **Y Fynwent**

Adroddwyd fod y fynwent mewn cyflwr dda iawn ar ol y gaeaf ac nid oedd materion mawr angen sylw. Nodwyd fod angen trwsio tap y tanc dal dŵr cyn Sul y Blodau ac bydd angen toriad gwair hefyd.

**Penderfynwyd :**Nodwyd ei fod yn y gytundeb torri gwair y fynwent fod toriad yn cael ei wneud cyn Sul y Blodau.

Gofyn wrth Gareth Jones fynd i gael golwg ar y tap a’i drwsio.

1. **Llwybrau cyhoeddus**

Fe drafodwyd y digwyddiad anffortunus beth amser yn ôl bellach pryd yr ymosodwyd ar berson gan gwn ar ystâd Glanffynnon. Bydda’r cŵn fel arfer ar fferm Cae Rhos a tynnwyd sylw at y ffaith fod llwybr cyhoeddus yn mynd drwy’r fferm a mynegwyd pryder am ddiogelwch cerddwyr ar y llwybr oherwydd natur y cŵn. Bydd yr aelodau yn cofio i ni gyfeirio’r mater at swyddog llwybrau gan ofyn iddo ymweld a’r llwybr. Hyd yma, nid ydym wedi cael adborth gan y swyddog llwybrau.

**Penderfynwyd:** Y Clerc i gysylltu a’r swyddog llwybrau i geisio diweddariad ac i adrodd yn ôl i’r cyfarfod nesaf.

1. **Arolygon Etholiadau Gwynedd – i argymell i Gyngor Gwynedd yr opsiwn a ffafrir gan Gyngor Cymuned Llanrug.**

Yn dilyn cyflwyniad gan y Cynghorydd Sir dros Llanrug, sef y Cynghorydd Charles Jones ar yr oblygiadau dros greu dau Gynghorydd a fyddai yn gyfrifol am Llanrug a Cwm y Glo, gyda’r ddau yn gyfrifol am y ddau bentref, neu glynu at y drefn bresennol, ble mae un Cynghorydd i Gwm y Glo ac un i Llanrug. Nodwyd mai opsiwn i un Cynghorydd dros Llanrug ac un arall dros Cwm y Glo oedd yr un a ffafrir gan i Comisiwn Ffiniau.

**Penderfynwyd:** Yn dilyn trafodaeth ar y ddau opsiwn, penderfynwyd mai’r opsiwn a ffafrir gan Gyngor Cymuned Llanrug a Cwm y Glo oedd glynu at y drefn bresennol, sef un Cynghorydd dros Llanrug ac un arall dros Cwm y Glo. Awgrymu fod cymuned Brynrefail yn dod yn gyfrifoldeb i’r aelod dros Cwm y Glo oherwydd byddai yn gwneud yr etholaeth yn dderbyniol a’r maint o etholwyr a ffafrir gan y Comisiwn Ffiniau.

Y Clerc i gysylltu a’r Comisiwn Ffiniau a Chyngor Gwynedd yn cyfleu barn y Cyngor.

1. **Cais am focsys blodau oddi flaen ystâd Talybont ystyried strategaeth tacluso pentrefi Cwm y Glo a Llanrug**

Adroddodd y Cadeirydd ei fod wedi derbyn e-byst gan y Cynghorydd Sir, oedd yn nodi ei fod gyda trigolion ystâd Talybont wedi bod yn trafod y gwahanol opsiynau o sut i dacluso mynediad i’r ystâd, ynghyd a atal ceir, fania neu loriau rhag mynd ar ymyl y pafin. Roedd digwyddiadau fel hyn yn digwydd yn aml ac yn dinistrio’r gwair ar yr ymyl. Yn sgil y trafodaethau yma, roedd Cyngor Gwynedd yn argymell y byddai’r Cyngor Cymuned yn gallu talu am focsys blodau. Roedd un person lleol wedi cytuno i gynnal a chadw’r bocsys.

Yn yr e-byst a dderbyniwyd, roedd cyfeiriad at ‘nifer o opsiynau a drafodwyd’. Oherwydd na ymgymerwyd a’r Cyngor Cymuned ymlaen llaw am hyn, roedd y Cyngor yn teimlo nad oeddynt wedi cael mewnbwn i’r penderfyniad a byddai’r Cyngor Cymuned yn gwerthfawrogi cyfle i drafod gyda’r Swyddog priodol o Gyngor Gwynedd y gwahanol opsiynau. Mater arall i’w ystyried ydi nad oedd cyllideb wedi neilltuo ar gyfer cynllun o’r fath, ac na ddylai ymrwymiad i wariant ei gymeradwyo oni bai fod y Cyngor neu Bwyllgor gyda hawliau dirprwyedig yn cytuno. Yn yr achos yma, nid oedd hyn yn bod.

**Penderfynwyd:**

1. Peidio a cytuno i ariannu’r bocsys blodau.
2. Y Clerc i gysylltu a Cyngor Gwynedd i geisio Swyddog o’r Adran gyfarfod aelodau o’r Cyngor Cymuned i drafod y sefyllfa;
3. Fod unrhyw waith cyffelyb yn y pentref yn rhan o gynllun strategaeth y Cyngor o dacluso’r pentref.
4. Adroddwyd ein bod nawr yn y cyfnod cyn etholiad y byddai creu strategaeth cyffelyb yn fater i’r Cyngor newydd a’i ymrwymiad cymunedol.
5. Y Clerc i gyfleu’r wybodaeth yma i’r Cynghorydd Sir.
6. **Materion yn ymwneud a Pontrug**

Oherwydd nad oedd y Cynghorydd Meryl Green yn bresennol, penderfynwyd gohirio’r item hyd y cyfarfod nesaf.

**12. Dewis Cymru**

Penderfynwyd gohirio trafodaeth ar yr item yma hyd nes bydd mwy o wybodaeth i law.

**13. Gwynedd – Beth sy’n bwysig?**

Penderfynwyd gohirio trafodaeth ar yr item yma hyd nes bydd mwy o wybodaeth i law.

**14. Diweddariad ar y sefyllfa ariannol**

Adroddwyd fod y sefyllfa ariannol yn argyhoeddi i fod yn iachus iawn ar ddiwedd y flwyddyn ariannol sydd yn gorffen ar 31 o Fawrth 2017.

**Penderfynwyd:** Derbyn y wybodaeth ac i’r Clerc ddilyn i fyny materion yn ymwneud a biniau baw cŵn a biniau halen gyda Cyngor Gwynedd.

Daeth y cyfarfod i ben am 20:40

Arwyddwyd:

Cadeirydd: Dyddiad: 18 o Ebrill 2017